### Beslutninger:

Fremsendes sammen med ændringsforslaget af 8. juni 2022 fra Socialdemokratiets og Radikale Venstres byrådsgrupper til Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 8. juni 2022 om magistratsbehandling af forslaget.

Sagen bedes tilbagesendt byrådet via Magistraten.

###

Beslutningsforslag fra V

Forslag

Venstre i [adresse] foreslår, at borgmesterens afdeling forpligtes til at arrangere en årlig fejring af de aarhusianske gazelle-virksomheder på [adresse].

Motivation

Hvert år kortlægger Børsen landets hurtigst voksende virksomheder, som udnævnes til Børsen Gazeller. Det er svært at blive gazellevirksomhed uden at tage chancer. For at blive udnævnt som gazellevirksomhed skal virksomheden som minimum have fordoblet sin omsætning og have haft positiv vækst i omsætningen i fire regnskabsår. Det kræver hårdt arbejde og intenst arbejde.

I 2021 blev 56 aarhusianske virksomheder kåret som Børsen Gazelle: Frameo ApS, Raundahl & Moesby Øst A/S, Patrade Legal, Ditur.dk ApS, A+ Siam Sushi Restaurant ApS, Interlogic Danmark ApS, My Best Book ApS, Brølstærk ApS, CSS Electronics ApS, Autouncle ApS, LGC Biosearch Technologies A/S, Sirenia ApS, Yarnliving ApS, Life Peaks ApS, [adresse], CBM Trading ApS, Smartplan ApS, Kødstandens Bruger Joint ApS, BrandFix A/S, Texta A/S, Pro-Dress.com ApS, Genos ApS, Kaffekapslen.dk ApS, Sinful ApS, Flexys A/S, Set Snail ApS, GNG Drift ApS, Danish Skin Care ApS, Risskov Teknik & Solar ApS, Troels Møller, Searchmind Aps, HH Instruments APS, Günes & Co. ApS, S3E ApS, GoodieSoft ApS, Scalgo ApS, Aveo A/S, Muggy Media ApS, Maulund A/S, Agnete Knudsen Tag Aps, Bolo ApS, Aidgency ApS, Sunway Group ApS, Sparta Logistics A/S, Grejfreak ApS, Geminor DK ApS, Ud og Hjem ApS, JJDK Company ApS, Lets Make IT ApS, [adresse], Flexi Foldedøre ApS, Andersen & Branicki Group ApS, GLA – Group Liner Agencies ApS, Ragner Jeppesen, Sengespecialisten A/S og JDH-Byg ApS

De aarhusianske gazellevirksomheder er rollemodeller for vores virksomheder, og de fortjener at blive anerkendt og fejret for deres enorme vækst og bidrag til det aarhusianske erhvervsliv. Samtidigt kan fejringen bidrage til at skabe naturlige forhold for sparring og etablering af netværk mellem og virksomhederne. På den baggrund foreslås det:

• At Borgmesterens Afdeling forpligtes til at arrangere en årlig fejring af de aarhusianske gazelle-virksomheder på [adresse].

Stillet af:

Henry Laursen, rådmand for Sundhed og Omsorg (V)

Keld Toft, medlem af Økonomi- og Kulturudvalget (V)

Nicolaj Sørensen, Gruppeformand og medlem af Teknisk Udvalg (V)

Majken Jeppesen, politisk ordfører (V)

På vegne af Venstre i Århus Kommune